Cebuano News: PGMA nagmando nga adman otro an Palafox master plan
ni Ailene N. Diaz
Manila (14 October) -- Si Presidente Gloria Macapagal-Arroyo nagmando sa kanya Kabinete kahapon nga adlaw nga imdan otro an gin estudyuhan san tuig 1977 matungod san pagbaha sa Metro Manila nga ginhimo ni urban planner Architect Jun Palafox ngan kit-an kon yaun didto kaangayan nga sug-on sa aton gobyerno.
Sugad ni Presidente, imdan ta iton otro, Iton in sayo nga masterplan para san National Capital Region durante sa kapanahonan san administrasyon ni Marcos pero wara ini ka implementar. Kit-on ta kon nano an aton mahihimo siton. Ini an sugad ni Presidente durante sa miting san National Disaster Coordinating Council (NDCC)-Cabinet meeting kahapon nga aga.
Trenta y dos anyos an nakalabay, an Palafox nag pahimatngon nga an maluya nga control san urban development in magkakayaun sin diri maupay nga epekto. An danyos nga dara san bagyo "Ondoy" nga tumama sadton Setyembre 26 in nakaprobar nga tama siya.
Siton nga study, si Palafox nagtutdo san Marikina Valley nga diri kaangayan nga i- develop. Ngan ini natuon kay an Marikina an sayo san dako an sustenir nga danyos
An Palafox nga report nga gin sumitir sadton Hulyo 1977 ngadto kan sadto anay Public Works and Highways Minister Alfredo Juinio nasugad nga an "development" kinahanglan diriun san application of controls san tulo nga mayor nga lugar – an Marikina Valley, an western shores sa Laguna de Bay ngan an Manila Bay coastal areas ngadto sa norte sa Manila.
An ginpondohan san World Bank nga land-use plan in gintapos san Hongkong-based consulting firm, Freeman Fox and Associates. An report nagrekomenda nga an gobyerno mag monitor sa Marikina River bank ngan segurohon nga an tubig diri maabot 90 metros sa kahitaas. Ini liwat nagpahamtang nga wara tuyangan nga estraktura sa sulod sin siyam ka metros tikang sa river bank.
An tulo ka volume nga report nagpahamtang liwat nga an "urban development in nagtitikahaluag sini nga lugar kon diin sadto nga panahon – diri angay nga i-develop – tungod kay ini hamubo ngan tagya sa baha ngan tungod nga an development in wara tuang nga pasilidad para san tama nga disposal san sewage, ngan ini padayon nga makaka kontribuer san ora ora na nga polusyon san lugar sugad san Laguna de Bay. (PIA-Northern Samar) [top]
war_Latn kac_Latn ceb_Latn war_Latn war_Latn war_Latn war_Latn ceb_Latn war_Latn